ಕಳ್ಳ ಪೊಲೀಸ್ ಆಟ ಆಡ್ತೀರಾ? ಅಕ್ರಮ ಪ್ಲಾಸ್ಟಿಕ್ ಬ್ಯಾಗ್ ತಯಾರಕರಿಗೆ ಅಧಿಕಾರಿ ಅವಾಜ್

ಬೆಂಗಳೂರು: ನಾನ್ ಇರೊ ಏರಿಯಾದಲ್ಲಿ ಕಳ್ಳ ಪೊಲೀಸ್ ಆಟ ಆಡುತ್ತೀರಾ? ಎಂದು ಕಪ್ಪು ಬಣ್ಣದ ಪ್ಲಾಸ್ಟಿಕ್ ಬ್ಯಾಗ್ ತಯಾರಕರಿಗೆ ಲೇಡಿ ಹೆಲ್ತ್ ಇನ್ಸ್ ಪೆಕ್ಟರ್ ಅವಾಜ್ ಹಾಕಿದ್ದಾರೆ.

ಹೆಲ್ತ್ ಇನ್ಸ್ ಪೆಕ್ಟರ್ ದಿವ್ಯ ಅವರು ಇಂದು ದಾಸರಹಳ್ಳಿ ಪ್ಲಾಸ್ಟಿಕ್ ತಯಾರಿಕಾ ಫ್ಯಾಕ್ಟರಿ ಮೇಲೆ ದಾಳಿ ನಡೆಸಿದ್ದರು. ಅಕ್ರಮವಾಗಿ ಕಪ್ಪು ಬಣ್ಣದ ಪ್ಲಾಸ್ಟಿಕ್ ತಯಾರಿಕೆ ಮಾಡುತ್ತಿದ್ದ ಎರಡು ಘಟಕಗಳ ಮಾಲೀಕರಿಗೆ ಸರಿಯಾಗಿ ಕ್ಲಾಸ್ ತೆಗೆದುಕೊಂಡಿದ್ದಾರೆ.

ನಾನ್ ಇರೊ ಏರಿಯಾದಲ್ಲಿ ಕಳ್ಳ ಪೊಲೀಸ್ ಆಟ ಆಡುತ್ತಿರಾ. ಬೇಡ ಬೇಡ ಎಂದರು ಪ್ಲಾಸ್ಟಿಕ್ ಪೇಪರ್ ರೆಡಿ ಮಾಡುತ್ತೀರಾ? ಯಾವ್ ಊರು ನಿನ್ನದು ಬೆಂಗಳೂರು ಹಾಳ್ ಮಾಡಲು ಬಂದಿದ್ದೀರಾ? ಕೋರ್ಟ್ ತಯಾರಿಕೆ ಮಾಡಬೇಡಿ ಎಂದರು ಅಕ್ರಮವಾಗಿ ತಯಾರು ಮಾಡುತ್ತೀರಾ ಇದೇ ಇರು ನಿನಗೆ. ನಿನ್ನ ಮೇಲೆ ಡಬಲ್ ಎಫ್.ಐ.ಆರ್ ಹಾಕುತ್ತೇನೆ ಎಂದು ಪ್ಲಾಸ್ಟಿಕ್ ಫ್ಯಾಕ್ಟರಿ ಮಾಲೀಕರಿಗೆ ಬೆವರಿಳಿಸಿದ್ದಾರೆ.